Svētais Vāclavs

Svētais Vāclavs (, , ; dzimis ap 907. gadu, miris ) bija Pšemislu dinastijas Bohēmijas kņazs, kuru 935. gadā nogalināja jaunākā brāļa Boļeslava I piekritēji. Čehijas svētais aizbildnis.

Vāclavs bija Pšemislu dinastijas kņaza Vratislava I dēls. Iespējams, ka viņa sieva, pielabas slāvu cilts hevelu (apdzīvoja mūsdienu Berlīnes apkārtni) princese Drahomīra (Drahomíra) bija viņa māte. Tomēr, pēc tēva nāves 921. gadā, lielāka ietekme uz Vāclavu bija Vāclava vecaimātei Svētajai Ludmilai, kura audzināja Vāclavu kristietībā. 921. gadā Svētā Ludmila tika nogalināta. 924. gadā Vāclavs faktiski sāka valdīt un padzina Drahomīru.

Valdīšanas laikā Vāclavs Prāgā nodibināja Svētā Vīta rotondu, likdams pamatus Svētā Vīta katedrālei. 929. gadā piedzīvoja kopīgu Bavārijas hercoga Arnulfa I un Saksijas hercoga Heinriha I Putnuķērāja uzbrukumu. 935. gadā, pa ceļam uz baznīcu Stara Boleslavā, Vāclavu nogalināja trīs viņa svītas locekļi.

Vāclava vārdā nosaukts viens no ievērojamākajiem Prāgas laukumiem - Vāclava laukums (Václavské náměstí). Kopš 2000. gada 28. septembris - Svētā Vāclava nāves diena, tiek svinēta kā Čehijas valsts dibināšanas diena (Den české státnosti) un ir oficiāla brīvdiena. Svētais Vāclavs ir vairāku čehu leģendu tēls. Angļu tradīcijā Svētais Vāclavs ir Ziemassvēku dziesmas "Good King Wenceslas" prototips.

Kategorija:900. gados dzimušie
Kategorija:935. gadā mirušie
Kategorija:Pšemislu dinastija
Kategorija:Bohēmijas monarhi
Kategorija:Katoļu svētie
Kategorija:Pareizticīgo svētie
Kategorija:Nogalinātie monarhi
Kategorija:Prāgā dzimušie